**ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΡΥΘΜΙΣΗΣ ΤΗΣ ΔΙΑΚΙΝΗΣΗΣ ΠΟΔΗΛΑΤΩΝ ΝΟΜΟΥΣ ΤΟΥ 2018 ΚΑΙ 2022**

|  |  |  |  |  |  |  |
| --- | --- | --- | --- | --- | --- | --- |
|  | Η Βουλή των Αντιπροσώπων ψηφίζει ως ακολούθως: | | | | | |
|  |  | | | | | |
| Συνοπτικός τίτλος.  19(Ι) του 2018  ….(Ι) του 2022. | 1. Ο παρών Νόμος θα αναφέρεται ως ο περί της Ρύθμισης της Διακίνησης Ποδηλάτων και άλλων Συσκευών Προσωπικής Κινητικότητας (Τροποποιητικός) (Αρ.2) Νόμος του 2022 και θα διαβάζεται μαζί με τον περί Ρύθμισης της Διακίνησης Ποδηλάτων Νόμο του 2018 και 2022 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Ρύθμισης της Διακίνησης Ποδηλάτων και άλλων Συσκευών Προσωπικής Κινητικότητας Νόμοι του 2018 έως (Αρ.2) του 2022. | | | | | |
|  |  | | | | | |
| Τροποποίηση του άρθρου 1 του βασικού νόμου. | 2. Το άρθρο 1 του βασικού νόμου τροποποιείται με την προσθήκη, αμέσως μετά τη λέξη «Ποδηλάτων», της φράσης «και άλλων Συσκευών Προσωπικής Κινητικότητας». | | | | | |
|  |  | | | | | |
| Τροποποίηση του άρθρου 2 του βασικού νόμου. | 3. Το εδάφιο (1) του άρθρου 2 του βασικού νόμου τροποποιείται ως ακολούθως: | | | | | |
|  |  | | | | | |
|  | (α) | Με την προσθήκη, στην κατάλληλη αλφαβητική σειρά, των ακόλουθων νέων όρων και των ορισμών τους: | | | | |
|  |  | «“επιτρεπόμενος χώρος διακίνησης” σημαίνει χώρο στον οποίο επιτρέπεται η χρήση Συσκευής Προσωπικής Κινητικότητας δυνάμει των διατάξεων των εδαφίων (2) και (3) του άρθρου 4Α∙ | | | | |
|  |  |  | | | | |
| Επίσημη  Εφημερίδα,  Παράρτημα  Τρίτο (Ι):  8.3.1984  22.6.1984  8.3.1985  13.6.1986  24.3.1989  8.4.1989  21.7. 1989  27.12.1991  12.2.1993  11.4.1996  31.12.1996  12.2.1999  12.3.1999  7.7.2000  7.7.2000  14.7.2000  22.12.2000  2.2.2001  9.3.2001  16.3.2001  27.4.2001  30.11.2001  28.12.2001  22.2.2002  29.11.2002  9.5.2003  18.7.2003  25.7.2003  3.10.2003  31.10.2003  13.2.2004  20.2.2004  30.4.2004  12.11.2004  10.12.2004  31.12.2004  24.3.2005  15.4.2005  3.6.2005  8.7.2005  29.7.2005  24.3.2006  15.12.2006  19.5.2008  22.5.2009  22.5.2009  12.3.2010  9.7.2010  17.12.2010  6.7.2012  30.11.2012  25.7.2014  5.4.2018  25.5.2018  26.10.2018  30.11.2018  23.7.2019  14.8.2020  24.6.2022  24.6.2022  ……2022. |  | “σήμα τροχαίας” σημαίνει σήμα τροχαίας, όπως αυτό καθορίζεται σύμφωνα με τις πρόνοιες του Κανονισμού 71 των περί Μηχανοκινήτων Οχημάτων και Τροχαίας Κινήσεως Κανονισμών∙ | | | | |
|  |  |  | | | | |
|  |  | “Συσκευή Προσωπικής Κινητικότητας” σημαίνει αυτοκινούμενη, με οποιασδήποτε μορφής ενέργεια, συσκευή η οποία δύναται να μεταφέρει ένα καθήμενο ή ιστάμενο πρόσωπο και για την οδήγηση της οποίας διαθέτει ένα τιμόνι και τουλάχιστον ένα κινητήριο άξονα, καθώς και τουλάχιστον δύο τροχούς ως σημεία επαφής στον δρόμο: | | | | |
|  |  |  | | | | |
|  |  | Νοείται ότι, η Συσκευή Προσωπικής Κινητικότητας δύναται να μεταφέρει καθήμενο επιβάτη, νοουμένου ότι προβλέπεται εκ κατασκευής η μεταφορά του επιβάτη: | | | | |
|  |  |  | | | | |
| Επίσημη Εφημερίδα, Παράρτημα  Τρίτο (Ι):  8.7.2011 28.12.2012 6.11.2015 14.7.2017  30.11.2018  15.11.2019. |  | Νοείται περαιτέρω ότι, παιχνίδια όπως αυτά ορίζονται δυνάμει των περί των Βασικών Απαιτήσεων (Παιχνίδια) Κανονισμών, εξαιρούνται από την ερμηνεία αυτή· | | | | |
|  |  |  | | | | |
|  |  | “χρήση Συσκευής Προσωπικής Κινητικότητας” σημαίνει την οδήγηση Συσκευής Προσωπικής Κινητικότητας από πρόσωπο που επιβαίνει σε αυτή και προκαλεί την κίνηση της.»· | | | | |
|  |  |  | | | | |
|  | (β) | με την αντικατάσταση του ορισμού του όρου «σήμα χεριού» με τον ακόλουθο ορισμό: | | | | |
|  |  |  | | | | |
| Παράρτημα. |  | «“σήμα χεριού” σημαίνει το καθοριζόμενο στο Παράρτημα σήμα με το οποίο ποδηλάτης ή χρήστης Συσκευής Προσωπικής Κινητικότητας εκδηλώνει πρόθεση αναφορικά με επερχόμενη αλλαγή στην πορεία του ποδηλάτου ή της Συσκευής Προσωπικής Κινητικότητας, αντίστοιχα∙». | | | | |
|  |  |  | | | | |
| Τροποποίηση του βασικού νόμου με την προσθήκη του νέου Μέρους IIA. | 4. Ο βασικός νόμος τροποποιείται με την προσθήκη, αμέσως μετά το ΜΕΡΟΣ ΙΙ αυτού, του ακόλουθου νέου μέρους: | | | | | |
|  |  | | | | | |
|  | «ΜΕΡΟΣ ΙΙΑ  ΓΕΝΙΚΕΣ ΔΙΑΤΑΞΕΙΣ ΚΑΙ ΑΠΑΓΟΡΕΥΣΕΙΣ ΑΝΑΦΟΡΙΚΑ ΜΕ ΤΙΣ ΣΥΣΚΕΥΕΣ ΠΡΟΣΩΠΙΚΗΣ ΚΙΝΗΤΙΚΟΤΗΤΑΣ | | | | | |
|  |  | | | | | |
|  | Περιορισμοί  στη χρήση  Συσκευής Προσωπικής Κινητικότητας. | | | 4Α.-(1) Η χρήση Συσκευής Προσωπικής Κινητικότητας επιτρέπεται μόνο σε πρόσωπα ηλικίας δεκατεσσάρων (14) ετών και άνω, υπό τους όρους και τις προϋποθέσεις που καθορίζονται στις διατάξεις του παρόντος Νόμου: | | |
|  |  | | |  | | |
|  |  | | | Νοείται ότι, σε περίπτωση ανήλικου προσώπου ηλικίας κάτω των δεκατεσσάρων (14) ετών, ο ιδιοκτήτης της Συσκευής Προσωπικής Κινητικότητας ή ο γονέας ή ο ασκών τη γονική μέριμνα του ανηλίκου προσώπου λαμβάνει όλα τα αναγκαία μέτρα για την αποτροπή της χρήσης Συσκευής Προσωπικής Κινητικότητας από το εν λόγω ανήλικο πρόσωπο κατά παράβαση των διατάξεων του παρόντος Νόμου: | | |
|  |  | | |  | | |
|  |  | | | Νοείται περαιτέρω ότι, πρόσωπο το οποίο είναι το κατά νόμον υπεύθυνο για τη διαχείριση και/ή φύλαξη Συσκευής Προσωπικής Κινητικότητας ή ο ιδιοκτήτης της εν λόγω συσκευής λαμβάνει όλα τα αναγκαία μέτρα για να αποτρέπει τη χρήση της Συσκευής Προσωπικής Κινητικότητας από πρόσωπα ηλικίας κάτω δεκατεσσάρων (14) ετών, κατά παράβαση των διατάξεων του παρόντος Νόμου. | | |
|  |  | | |  | | |
|  |  | | | (2) Η χρήση Συσκευής Προσωπικής Κινητικότητας επιτρέπεται μόνο σε οποιοδήποτε δρόμο στον οποίο βρίσκεται αναρτημένο σήμα τροχαίας το οποίο καθορίζει τη μέγιστη επιτρεπόμενη ταχύτητα στα τριάντα (30) χιλιόμετρα ανά ώρα ή/και σε οποιοδήποτε ποδηλατόδρομο, ποδηλατολωρίδα ή σε χώρο που αποτελεί προέκταση ποδηλατοδρόμου ο οποίος προορίζεται να παρέχει τη δυνατότητα κοινής χρήσης του από ποδηλάτες και πεζούς και ο οποίος φέρει ειδικό προς τούτο σήμα τροχαίας. | | |
|  |  | | |  | | |
|  |  | | | (3) Απαγορεύεται η χρήση Συσκευής Προσωπικής Κινητικότητας σε οποιαδήποτε πλατεία ή σε οποιοδήποτε πεζόδρομο, εκτός κατόπιν απόφασης του οικείου δήμου ή κοινότητας στην οποία καθορίζονται ως επιτρεπόμενοι χώροι διακίνησης, η οποία δημοσιεύεται στην Επίσημη Εφημερίδα της Δημοκρατίας: | | |
|  |  | | |  | | |
|  |  | | | Νοείται ότι οι ως άνω προβλεπόμενοι χώροι φέρουν ειδικό προς τούτο σήμα τροχαίας: | | |
|  |  | | |  | | |
|  |  | | | Νοείται περαιτέρω ότι, ο οικείος δήμος ή η κοινότητα πριν από τη λήψη της ως άνω προβλεπόμενης απόφασης λαμβάνει υπόψη την αξιολόγηση των επιπτώσεων στην οδική ασφάλεια, ιδιαίτερα προς όφελος των πεζών και διαβουλεύεται με τον Διευθυντή του Τμήματος Δημοσίων Έργων και τον Αρχηγό Αστυνομίας, καθώς και με οποιοδήποτε άλλο φορέα κρίνει σκόπιμο. | | |
|  |  | | |  | | |
|  |  | | | (4) Κατά τη χρήση Συσκευής Προσωπικής Κινητικότητας, ο χρήσης της φέρει κατάλληλα προσδεδεμένο προστατευτικό κράνος, κατά τον τύπο που εγκρίνεται εκάστοτε από τον Έφορο, όπως ο όρος αυτός ορίζεται σύμφωνα με τις διατάξεις του περί Μηχανοκινήτων Οχημάτων και Τροχαίας Κινήσεως Νόμου, με γνωστοποίησή του που δημοσιεύεται στην Επίσημη Εφημερίδα της Δημοκρατίας. | | |
|  |  | | |  | | |
|  |  | | | (5) Απαγορεύεται η μεταφορά από τον χρήστη Συσκευής Προσωπικής Κινητικότητας οποιουδήποτε προσώπου ως επιβάτη σε οποιοδήποτε μέρος της εν λόγω συσκευής, εκτός εάν εκ κατασκευής προβλέπεται η μεταφορά επιβάτη και ο επιβάτης-  (α) είναι ηλικίας άνω των δώδεκα (12) ετών·  (β) είναι καθήμενος σε κάθισμα το οποίο προβλέπεται εκ κατασκευής για τον σκοπό αυτό και επαρκώς στερεωμένο στο πλαίσιο της εν λόγω συσκευής, σύμφωνα με τις κατασκευαστικές προδιαγραφές αυτής ή/και του καθίσματος· και  (γ) φέρει κατάλληλα προσδεδεμένο προστατευτικό κράνος κατά τον τύπο του που εγκρίνεται εκάστοτε από τον Έφορο, όπως ο όρος αυτός ορίζεται σύμφωνα με τις διατάξεις του περί Μηχανοκινήτων Οχημάτων και Τροχαίας Κινήσεως Νόμου, με γνωστοποίησή του που δημοσιεύεται στην Επίσημη Εφημερίδα της Δημοκρατίας. | | |
|  |  | | |  | | |
|  |  | | | (6) Απαγορεύεται η χρήση Συσκευής Προσωπικής Κινητικότητας από πρόσωπο σε οποιοδήποτε αυτοκινητόδρομο ή δρόμο ταχείας κυκλοφορίας, ο οποίος χαρακτηρίζεται ως τέτοιος με ειδικό προς τούτο σήμα τροχαίας. | | |
|  |  | | |  | | |
|  | 174 του 1986  33(Ι) του 2000  108(Ι) του 2001  50(Ι) του 2003  60(Ι) του 2003  173(Ι) του 2003  24(Ι) του 2006  5(Ι) του 2007  89(Ι) του 2012  47(Ι) του 2015  56(Ι) του 2015  13(Ι) του 2016  116(Ι) του 2018  138(Ι) του 2018  131(Ι) του 2020. | | | (7) Απαγορεύεται η χρήση Συσκευής Προσωπικής Κινητικότητας από πρόσωπο το οποίο βρίσκεται υπό την επήρεια αλκοόλης ή/και ναρκωτικών ουσιών, εφαρμοζόμενων κατ’ αναλογία των διατάξεων του περί Οδικής Ασφάλειας Νόμου. | | |
|  |  | | |  | | |
|  |  | | | (8) Ανεξαρτήτως των διατάξεων οποιουδήποτε Νόμου, ο ιδιοκτήτης ή/και χρήσης ή/και ο κατά νόμον υπεύθυνος για τη διαχείριση ή/και φύλαξη της Συσκευής Προσωπικής Κινητικότητας δεν υπόκειται σε υποχρέωση ασφάλισης ευθύνης έναντι τρίτου για τη χρήση της εν λόγω συσκευής από τον ίδιο ή οποιοδήποτε άλλο πρόσωπο. | | |
|  |  | | |  | | |
| Τροποποίηση του βασικού νόμου με την προσθήκη του νέου Μέρους ΙΙΙΑ. | 5. Ο βασικός νόμος τροποποιείται, με την προσθήκη, αμέσως μετά το Μέρους ΙΙΙ αυτού, του ακόλουθου νέου Μέρους ΙΙΙΑ: | | | | | |
|  |  | | | | | |
|  | «ΜΕΡΟΣ ΙΙΙΑ  ΕΛΑΧΙΣΤΟΣ ΕΞΟΠΛΙΣΜΟΣ ΚΑΙ ΛΕΙΤΟΥΡΓΙΑ ΣΥΣΚΕΥΩΝ  ΠΡΟΣΩΠΙΚΗΣ ΚΙΝΗΤΙΚΟΤΗΤΑΣ | | | | | |
|  |  | | | | | |
|  | Ελάχιστος εξοπλισμός και λειτουργία Συσκευής Προσωπικής Κινητικότητας. | | | 8Α.-(1) Συσκευή Προσωπικής Κινητικότητας, κατά τη χρήση της σε οποιοδήποτε επιτρεπόμενο χώρο διακίνησης διαθέτει τον ακόλουθο ελάχιστο εξοπλισμό: | | |
|  |  | | |  | | |
|  |  | | | (α) | | τουλάχιστον ένα (1) σύστημα φρένων ικανό να την ακινητοποιεί σε εύλογη απόσταση από τo σημείο ενεργοποίησης του εν λόγω συστήματος |
|  |  | | |  | |  |
|  |  | | | (β) | | φανό λευκού ή κίτρινου φωτός προσαρμοσμένο μόνιμα στο πρόσθιο μέρος της, ο οποίος είναι ορατός από απόσταση όχι μικρότερη των εκατό πενήντα (150) μέτρων |
|  |  | | |  | |  |
|  |  | | | (γ) | | φανό σταθερού ή αναλάμποντος ερυθρού φωτός στο οπίσθιο μέρος της, ο οποίος είναι ορατός από απόσταση όχι μικρότερη των εκατό πενήντα (150) μέτρων |
|  |  | | |  | |  |
|  |  | | |  | | Νοείται ότι, δεν αποκλείεται η τοποθέτηση στο οπίσθιο μέρος της Συσκευής Προσωπικής Κινητικότητας ανακλαστήρα ή ανακλαστήρων ερυθρού χρώματος, πρόσθετα προς τον ως άνω προβλεπόμενο φανό |
|  |  | | |  | |  |
|  |  | | | (δ) | | ειδικό καμπανάκι (κουδούνι) ή σειρήνα, κατάλληλο, ώστε ο ήχος που παράγεται κατά τη χρήση του να καθίσταται αντιληπτός σε ικανοποιητική απόσταση |
|  |  | | |  | |  |
|  |  | | | (ε) | | ελαστικά τα οποία να εξασφαλίζουν ικανοποιητική πρόσφυση στο οδόστρωμα ή σε οποιοδήποτε άλλο έδαφος επί του οποίου κινείται η Συσκευή Προσωπικής Κινητικότητας. |
|  |  | | |  | |  |
|  |  | | | (2) Συσκευή Προσωπικής Κινητικότητας δύναται να χρησιμοποιείται- | | |
|  |  | | |  | | |
|  |  | | | (α) σε επιτρεπόμενους χώρους διακίνησης, σύμφωνα με τις διατάξεις του εδαφίου (2) του άρθρου 4Α, όταν εκ κατασκευής ή ύστερα από πιστοποιημένη ρύθμιση από εξουσιοδοτημένο αντιπρόσωπο του κατασκευαστή δύναται να αναπτύξει μέγιστη ταχύτητα είκοσι (20) χιλιομέτρων ανά ώρα· και/ή | | |
|  |  | | |  | | |
|  |  | | | (β) σε επιτρεπόμενους χώρους διακίνησης, σύμφωνα με τις διατάξεις του εδαφίου (3) του άρθρου 4Α, νοουμένου ότι δεν αναπτύσσει ταχύτητα πέραν των δέκα χιλιομέτρων ανά ώρα. | | |
|  |  | | |  | | |
|  |  | | | (3) Πρόσωπο το οποίο κατασκευάζει ή/και συναρμολογεί ή/και εισάγει ή/και πωλεί ή/και διαθέτει με οποιοδήποτε άλλο τρόπο Συσκευή Προσωπικής Κινητικότητας η οποία προορίζεται να χρησιμοποιείται σε επιτρεπόμενους χώρους διακίνησης, μεριμνά, ώστε η εν λόγω συσκευή να διαθέτει τον ελάχιστο εξοπλισμό και τα χαρακτηριστικά που καθορίζονται στις διατάξεις των εδαφίων (1) και (2). | | |
|  |  | | |  | | |
|  |  | | | (4) Κατά την πώληση και/ή άλλη διάθεση της Συσκευής Προσωπικής Κινητικότητας, ο πωλητής και/ή το πρόσωπο που διαθέτει με οποιοδήποτε τρόπο τη συσκευή, μεριμνά, ώστε το αποδεικτικό πώλησης ή άλλης διάθεσης της εν λόγω συσκευής να συνοδεύεται από έγγραφη βεβαίωση του προσώπου το οποίο έχει κατασκευάσει και/ή συναρμολογήσει και/ή εισαγάγει τη συσκευή ή εξουσιοδοτημένου αντιπροσώπου του, ότι η Συσκευή διαθέτει τον εξοπλισμό και τα χαρακτηριστικά που καθορίζονται στις διατάξεις των εδαφίων (1) και (2), ώστε να δύναται να χρησιμοποιείται σε επιτρεπόμενους χώρους διακίνησης, σύμφωνα με τις διατάξεις του παρόντος Νόμου: | | |
|  |  | | |  | | |
|  | 224 του 1990  106(Ι) του 1992  15(Ι) του 1993  31(Ι) του 1993  53(Ι) του1993  44(Ι) του 1996  34(Ι) του 1997  15(Ι) του 2002  24(Ι) του 2002  221(Ι) του 2002  19(Ι) του 2003  151(Ι) του 2003  105(Ι) του 2006  61(Ι) του 2009  101(Ι) του 2012  167(Ι) του 2013  100(Ι) του 2014  38(Ι) του 2015  100(Ι) του 2016  93(Ι) του 2017  159(Ι) του 2019  197(Ι) του 2020. | | | Νοείται ότι, σε περίπτωση κατά την οποία το πρόσωπο το οποίο έχει κατασκευάσει και/ή συναρμολογήσει και/ή εισαγάγει τη Συσκευή Προσωπικής Κινητικότητας και/ή ο εξουσιοδοτημένος αντιπρόσωπός αυτού αδυνατεί να παράσχει την ως άνω προβλεπόμενη γραπτή βεβαίωση, ο πωλητής ή το πρόσωπο που διαθέτει τη συσκευή με οποιοδήποτε τρόπο, μεριμνά, ώστε το αποδεικτικό πώλησης ή άλλης διάθεσής να συνοδεύεται από έγγραφη βεβαίωση μηχανολόγου μηχανικού εγγεγραμμένου δυνάμει των διατάξεων του περί Επιστημονικού Τεχνικού Επιμελητηρίου Κύπρου Νόμο, η οποία να πιστοποιεί ότι πληρούνται οι διατάξεις των εδαφίων (1) και (2): | | |
|  |  | | |  | | |
|  |  | | | Νοείται περαιτέρω ότι, πρόσωπο το οποίο κατά την ημερομηνία έναρξης ισχύος του παρόντος Νόμου κατείχε Συσκευή Προσωπικής Κινητικότητας, για να δύναται να τη χρησιμοποιήσει σε επιτρεπόμενους χώρους διακίνησης, εξασφαλίζει προηγουμένως βεβαίωση είτε από πρόσωπο που κατασκευάζει και/ή συναρμολογεί και/ή εισάγει και/ή πωλεί Συσκευή Προσωπικής Κινητικότητας είτε από μηχανολόγο μηχανικό εγγεγραμμένο δυνάμει των διατάξεων του περί Επιστημονικού Τεχνικού Επιμελητηρίου Κύπρου Νόμου η οποία να πιστοποιεί ότι πληρούνται οι διατάξεις των εδαφίων (1) και (2). | | |
|  |  | | |  | | |
|  | Κεφ.113.  9 του 1968  76 του 1977  17 του 1979  105 του 1985  198 του 1986  19 του 1990  41(Ι) του 1994  15(Ι) του 1995  21(Ι) του 1997  82(Ι) του 1999  149(Ι) του 1999  2(Ι) του 2000  135(Ι) του 2000  151(Ι) ου 2000  76(Ι) του 2001  70(Ι) του 2003  167(Ι) του 2003  92(Ι) του 2004  24(Ι) του 2005  129(Ι) του 2005  130(Ι) του 2005  98(Ι) του 2006  124(Ι) του 2006  70(Ι) του 2007  71(Ι) του 2007  131(Ι) του 2007  186(Ι) του 2007  87(Ι) του 2008  41(Ι) του 2009  49(Ι) του 2009  99(Ι) του 2009  42(Ι) του 2010  60(Ι) του 2010  88(Ι) του 2010  53(Ι) του 2011  117(Ι) του 2011  145(Ι) του 2011  157(Ι) του 2011  198(Ι) του 2011  64(Ι) του 2012  98(Ι) του 2012  190(Ι) του 2012  203(Ι) του 2012  6(Ι) του 2013  90(Ι) του 2013  74(Ι) του 2014  75(Ι) του 2014  18(Ι) του 2015  62(I) του 2015  63(Ι) του 2015  89(I) του 2015  120(I) του 2015  40(I) του 2016  90(I) του 2016  97(I) του 2016  17(I) του 2017  33(I) του 2017  51(I) του 2017  37(I) του 2018  83(Ι) του 2018  149(I) του 2018  163(I) του 2019  38(I) του 2020  43(I) του 2020  191(I) του 2020  192(I) του 2020  43(Ι) του 2021.  Κεφ.116.  77 του 1977  54(Ι) του 2011  146(Ι) του 2014  147(Ι) του 2014  95(Ι) του 2016  147(Ι) του 2018  86(Ι) του 2022. | | | (5) Για τη λειτουργία επιχειρήσεων ενοικίασης και κυκλοφορίας Συσκευών Προσωπικής Κινητικότητας, στα όρια δήμων ή κοινοτήτων, οι εν λόγω επιχειρήσεις εξασφαλίζουν, σε ετήσια βάση, άδεια λειτουργίας και κυκλοφορίας των συσκευών τους από τους οικείους δήμους ή/και κοινότητες, με την υποβολή σχετικής αίτησης, η οποία συνοδεύεται από τα ακόλουθα:  (α) αντίγραφο του δελτίου ταυτότητας ή του πιστοποιητικού εγγραφής της εταιρείας, σύμφωνα με τις διατάξεις του περί Εταιρειών Νόμου ή πιστοποιητικό εγγραφής συνεταιρισμού, σύμφωνα με τις διατάξεις του περί Ομορρύθμων και Εταιρορρύθμων Συνεταιρισμών και Εμπορικών Επωνυμιών Νόμου, ανάλογα με τη μορφή υπό την οποία λειτουργεί η επιχείρηση·  (β) την προβλεπόμενη στο εδάφιο (4) βεβαίωση για κάθε μία Συσκευή Προσωπικής Κινητικότητας, την οποία προτίθεται να διαθέσει για σκοπούς ενοικίασης·  (γ) γραπτή καταγραφή των διαδικασιών ενοικίασης της υπό αδειοδότησης εταιρείας, ώστε να διασφαλίζεται η τήρηση των προνοιών του παρόντος Νόμου: | | |
|  |  | | |  | | |
|  |  | | | Νοείται ότι, ο δήμος ή η κοινότητα, για την έκδοση της ετήσιας άδειας ενοικίασης και κυκλοφορίας Συσκευών Προσωπικής Κινητικότητας, δύναται να ζητήσει οποιαδήποτε πρόσθετα έγγραφα ή στοιχεία κρίνει ευλόγως αναγκαία για την αξιολόγησή της: | | |
|  |  | | |  | | |
|  |  | | | Νοείται περαιτέρω ότι, ως άνω προβλεπόμενες επιχειρήσεις δύναται με την αίτησή τους να ζητήσουν και έγκριση, όπως η μέγιστη ταχύτητα που προβλέπεται δυνάμει των διατάξεων του εδαφίου (2) ρυθμίζεται, εναλλακτικά από τα προβλεπόμενα στο εν λόγω εδάφιο, με ηλεκτρονικά μέσα. | | |
|  |  | | |  | | |
|  |  | | | (6) Ο δήμος ή η κοινότητα, για την έκδοση της ετήσιας άδειας ενοικίασης και κυκλοφορίας Συσκευών Προσωπικής Κινητικότητας, ελέγχει ότι πληρούνται οι διατάξεις του παρόντος Νόμου και, στο πλαίσιο της διαδικασίας αδειοδότησης δύναται να χρησιμοποιήσει υπηρεσίες εμπειρογνωμόνων του ιδιωτικού τομέα, περιλαμβανομένης και ειδικότητας μηχανολόγου μηχανικού, εγγεγραμμένων δυνάμει των διατάξεων του περί Επιστημονικού Τεχνικού Επιμελητηρίου Κύπρου Νόμου. | | |
|  |  | | |  | | |
|  |  | | | (7)(α) Ο δήμος ή η κοινότητα καθορίζουν το πλαίσιο αδειοδότησης των εταιρειών ενοικίασης και κυκλοφορίας Συσκευών Προσωπικής Κινητικότητας καθώς και το πλαίσιο αδειοδότησης της κυκλοφορίας των εν λόγω συσκευών εντός των ορίων τους.  (β) Η άδεια που εκδίδεται ισχύει για ένα (1) χρόνο και καθορίζονται σε αυτή οι όροι και προϋποθέσεις που κρίνει σκόπιμο το δημοτικό ή κοινοτικό συμβούλιο όπως τεθούν.  (γ) Οι Συσκευές Προσωπικής Κινητικότητας που έχουν αδειοδοτηθεί ανά δήμο ή κοινότητα καταγράφονται από τον οικείο δήμο ή κοινότητα και σε αυτές τοποθετείται αυτοκόλλητη σήμανση με μοναδικό αριθμό αναγνώρισης ανά συσκευή: | | |
|  |  | | |  | | |
|  |  | | | Νοείται ότι, σε περίπτωση κατά την οποία επιχείρηση ενοικίασης και κυκλοφορίας Συσκευών Προσωπικής Κινητικότητας δραστηριοποιείται σε πέραν του ενός δήμου ή κοινότητας, εξασφαλίζει ξεχωριστή άδεια από κάθε δήμο ή κοινότητα στην οποία δραστηριοποιείται. | | |
|  |  | | |  | | |
|  |  | | | (8) Ο Υπουργός Μεταφορών, Επικοινωνιών και Έργων, αφού προηγουμένως διαβουλευθεί με την Ένωση Δήμων Κύπρου και την Ένωση Κοινοτήτων Κύπρου, καθορίζει μέγιστο τέλος αδειοδότησης ανά Συσκευή Προσωπικής Κινητικότητας, με γνωστοποίηση η οποία δημοσιεύεται στην Επίσημη Εφημερίδα της Δημοκρατίας. | | |
|  |  | | |  | | |
|  |  | | | (9) Σε περίπτωση κατά την οποία ο δήμος ή η κοινότητα που έχει εκδώσει άδεια ενοικίασης και κυκλοφορίας Συσκευών Προσωπικής Κινητικότητας διαπιστώνει ότι δεν τυγχάνουν εφαρμογής οι όροι και προϋποθέσεις της άδειας, δίνει γραπτή προειδοποίηση στην αδειοδοτημένη για το σκοπό αυτό επιχείρηση καλώντας την να συμμορφωθεί: | | |
|  |  | | |  | | |
|  |  | | | Νοείται ότι, σε περίπτωση κατά την οποία η επιχείρηση στην οποία έχει δοθεί προειδοποίηση δε συμμορφωθεί εντός δεκαπέντε (15) ημερών από τη λήψη της, ο δήμος ή η κοινότητα που έχει εκδώσει την άδεια ενοικίασης και κυκλοφορίας Συσκευών Προσωπικής Κινητικότητας δύναται να την ανακαλέσει, ανεξάρτητα από οποιεσδήποτε άλλες διοικητικές ή δικαστικές διαδικασίες: | | |
|  |  | | |  | | |
|  |  | | | Νοείται περαιτέρω ότι, σε περίπτωση κατά την οποία εταιρεία ενοικίασης και κυκλοφορίας Συσκευών Προσωπικής Κινητικότητας επιλέξει να χρησιμοποιεί ηλεκτρονικό σύστημα ελέγχου της ταχύτητας όπως αναφέρεται στην επιφύλαξη του εδαφίου (5), το εν λόγω σύστημα υπόκειται σε ελέγχους, με ή χωρίς προειδοποίηση, για την ορθή λειτουργία του από το δήμο ή κοινότητα, που έχει παράσχει τη σχετική άδεια: | | |
|  |  | | |  | | |
|  |  | | | Νοείται έτι περαιτέρω ότι, ο δήμος ή κοινότητα, που έχει παραχωρήσει σχετική ετήσια άδεια ενοικίασης και κυκλοφορίας Συσκευών Προσωπικής Κινητικότητας, δύναται να ζητήσει από την αδειοδοτημένη για το σκοπό αυτό επιχείρηση, όπως το ηλεκτρονικό σύστημα ελέγχου ταχύτητας αξιοποιείται και για σκοπούς ρύθμισης των επιτρεπόμενων χώρων διακίνησης των Συσκευών Προσωπικής Κινητικότητας, αξιοποιώντας τυχόν δυνατότητες των συσκευών για προσδιορισμό θέσης σε πραγματικό χρόνο. | | |
|  |  | | |  | | |
|  | ...(Ι) του 2022. | | | (10)(α) Επιχείρηση ενοικίασης και κυκλοφορίας Συσκευών Προσωπικής Κινητικότητας η οποία λειτουργεί πριν από την ημερομηνία έναρξης της ισχύος του περί της Ρύθμισης της Διακίνησης Ποδηλάτων και άλλων Συσκευών Προσωπικής Κινητικότητας (Τροποποιητικός) (Αρ.2) Νόμου του 2022, υποβάλλει, εντός δύο (2) μηνών από την έναρξη της ισχύος του περί της Ρύθμισης της Διακίνησης Ποδηλάτων και άλλων Συσκευών Προσωπικής Κινητικότητας (Τροποποιητικός) (Αρ.2) Νόμου του 2022, αίτηση στον δήμο ή/και κοινότητα εντός των ορίων των οποίων προσφέρει υπηρεσίες ενοικίασης και κυκλοφορίας Συσκευών Προσωπικής Κινητικότητας για έκδοση άδειας ενοικίασης και κυκλοφορίας Συσκευών Προσωπικής Κινητικότητας.  (β) Απαγορεύεται, μετά την παρέλευση δώδεκα (12) μηνών από την ημερομηνία έναρξης της ισχύος του περί της Ρύθμισης της Διακίνησης Ποδηλάτων και άλλων Συσκευών Προσωπικής Κινητικότητας (Τροποποιητικός) (Αρ.2) Νόμου του 2022, σε επιχείρηση ενοικίασης και κυκλοφορίας Συσκευών Προσωπικής Κινητικότητας να παρέχει τις σχετικές υπηρεσίες της στα όρια δήμου ή/και κοινότητας, χωρίς να κατέχει άδεια ή άδειες ενοικίασης και κυκλοφορίας Συσκευών Προσωπικής Κινητικότητας.  (γ) Κάθε επιχείρηση ενοικίασης και κυκλοφορίας Συσκευών Προσωπικής Κινητικότητας τηρεί τους όρους και προϋποθέσεις που καθορίζονται στην άδεια ενοικίασης και κυκλοφορίας Συσκευών Προσωπικής Κινητικότητας. | | |
|  |  | | | | | |
| Τροποποίηση του βασικού νόμου με την προσθήκη του νέου Mέρους IVA. | 6. Ο βασικός νόμος, τροποποιείται με την προσθήκη, αμέσως μετά το ΜΕΡΟΣ IV αυτού, του ακόλουθου νέου Μέρους IVA: | | | | | |
|  |  | | | | | |
|  | «ΜΕΡΟΣ IVΑ  ΚΥΚΛΟΦΟΡΙΑ ΣΥΣΚΕΥΗΣ ΠΡΟΣΩΠΙΚΗΣ ΚΙΝΗΤΙΚΟΤΗΤΑΣ | | | | | |
|  |  | | | | | |
|  | Κυκλοφορία  Συσκευής Προσωπικής Κινητικότητας. | | | 13Α-(1) Ο χρήστης Συσκευής Προσωπικής Κινητικότητας συμμορφώνεται με τις ενδείξεις των σημάτων τροχαίας και των φωτεινών σηματοδοτών τροχαίας που ρυθμίζουν την τροχαία κίνηση οχημάτων, μηχανοκίνητων και μη: | | |
|  |  | | |  | | |
|  |  | | | Νοείται ότι, όπου υπάρχει φωτεινός σηματοδότης τροχαίας κίνησης ειδικά για ποδήλατα, ο χρήστης Συσκευής Προσωπικής Κινητικότητας συμμορφώνεται με την ένδειξη του σηματοδότη, ανεξάρτητα από την ένδειξη των λοιπών σηματοδοτών. | | |
|  |  | | |  | | |
|  |  | | | (2) Ο χρήστης Συσκευής Προσωπικής Κινητικότητας εκτός από τις περιπτώσεις κατά τις οποίες είναι αναγκαίο για την ασφάλειά του, κινείται κατά το δυνατόν στο αριστερό άκρο της καθορισμένης λωρίδας διακίνησης, ανάλογα με την περίπτωση: | | |
|  |  | | |  | | |
|  |  | | | Νοείται ότι, ο χρήστης Συσκευής Προσωπικής Κινητικότητας δύναται να κινηθεί σε οποιοδήποτε σημείο της επιτρεπόμενης λωρίδας κυκλοφορίας του εάν αυτό απαιτείται για τη διακίνησή του, νοουμένου ότι τηρεί τους κανόνες τροχαίας κυκλοφορίας και οδικής ασφάλειας που ισχύουν σε σχέση με τη διακίνηση μηχανοκινήτων ή μη οχημάτων δυνάμει οποιασδήποτε σχετικής νομοθεσίας. | | |
|  |  | | |  | | |
|  |  | | | (3) Χρήστης Συσκευής Προσωπικής Κινητικότητας- | | |
|  |  | | |  | | |
|  |  | | | (α) ελέγχει την τροχαία κίνηση στο πίσω μέρος αυτού, ιδιαίτερα όταν πραγματοποιεί ελιγμούς, λόγω της ύπαρξης εμποδίων ή πρόθεσης αλλαγής της πορείας του∙ | | |
|  |  | | |  | | |
|  |  | | | (β) υπακούει σε σήματα και υποδείξεις αστυνομικού ο οποίος ρυθμίζει την τροχαία κίνηση ή προσώπου που ρυθμίζει την τροχαία κίνηση σε διάβαση πεζών έξω από σχολείο∙ | | |
|  |  | | |  | | |
|  |  | | | (γ) διατηρεί αυξημένη την προσοχή του, όταν κινείται σε επιτρεπόμενους χώρους διακίνησης όπως αυτοί καθορίζονται στο εδάφιο (2) του άρθρου 4Α, λαμβάνοντας υπόψη ότι οι συγκεκριμένοι χώροι δύναται να χρησιμοποιηθούν δυνάμει των διατάξεων του παρόντος Νόμου και/ή δυνάμει άλλης συναφούς νομοθεσίας από οδηγούς μηχανοκίνητων οχημάτων ή/και ποδηλάτες ή/και πεζούς∙ | | |
|  |  | | |  | | |
|  |  | | | (δ) τηρεί, κατ’ αναλογία, τους κανόνες τροχαίας κυκλοφορίας και οδικής ασφάλειας που ισχύουν σε σχέση με τη διακίνηση μηχανοκίνητων ή μη οχημάτων δυνάμει οποιασδήποτε σχετικής νομοθεσίας. | | |
|  |  | | |  | | |
|  |  | | | (ε) δίδει προτεραιότητα στη διέλευση πεζού ο οποίος κινείται ή έχει εκδηλώσει έγκαιρα την πρόθεσή του να κινηθεί σε διάβαση πεζών ή πλατεία ή πεζόδρομο ή όταν διασταυρώνει ποδηλατόδρομο ή ποδηλατολωρίδα∙ | | |
|  |  | | |  | | |
|  |  | | | (στ) καταβάλλει κάθε δυνατή προσπάθεια για διευκόλυνση των πεζών, ιδιαίτερα παιδιών, που κινούνται στον ίδιο επιτρεπόμενο χώρο διακίνησης, περιλαμβανομένης πλατείας ή πεζόδρομου, παραχωρώντας τους προτεραιότητα, προσαρμόζοντας ανάλογα την ταχύτητά του και χρησιμοποιώντας, όπου απαιτείται, το καμπανάκι/κουδούνι ή τη σειρήνα της Συσκευής Προσωπικής Κινητικότητας, ως ηχητική προειδοποίηση για την παρουσία του∙ | | |
|  |  | | |  | | |
|  |  | | | (ζ) οδηγεί στους επιτρεπόμενους χώρους διακίνησης που προβλέπονται στις διατάξεις του εδαφίου (2) του άρθρου 4Α με τη δέουσα φροντίδα και προσοχή που επιβάλλουν οι περιστάσεις και οι συνθήκες των υποδομών αυτών, περιλαμβανομένου του πλάτους και της διαμόρφωσης του εδάφους. | | |
|  |  | | |  | | |
|  |  | | | (4) Χρήστης Συσκευής Προσωπικής Κινητικότητας εκδηλώνει έγκαιρα και εμφανώς την πρόθεσή του για διασταύρωση δρόμου, είσοδό του στην κυκλοφορία ή αλλαγή πορείας, είσοδο ή έξοδό του από ποδηλατολωρίδα, ποδηλατόδρομο, επιτρεπόμενο πεζόδρομο ή πλατεία με το κατάλληλο για κάθε περίπτωση σήμα χεριού. | | |
|  |  | | |  | | |
|  |  | | | (5) Ο χρήστης Συσκευής Προσωπικής Κινητικότητας απαγορεύεται να- | | |
|  |  | | |  | | |
|  |  | | | (α) σταθμεύει, τοποθετεί ή εγκαταλείπει τη Συσκευή Προσωπικής Κινητικότητας σε ποδηλατολωρίδα, ποδηλατόδρομο, ποδηλατοδιάδρομο ή οδόστρωμα δρόμου∙ | | |
|  |  | | |  | | |
|  |  | | | (β) σταθμεύει, τοποθετεί ή εγκαταλείπει τη Συσκευή Προσωπικής Κινητικότητας σε πλατεία, πεζόδρομο ή πεζοδρόμιο, κατά τρόπο που εμποδίζει ή είναι δυνατό να εμποδίζει την ελεύθερη διακίνηση πεζών, ποδηλατών, ατόμων με αναπηρίες ή άλλων χρηστών Συσκευών Προσωπικής Κινητικότητας, που κινούνται ή επιχειρούν να κινηθούν στην εν λόγω πλατεία ή στον εν λόγω πεζόδρομο ή πεζοδρόμιο: | | |
|  |  | | |  | | |
|  |  | | | Νοείται ότι, ο χρήσης Συσκευής Προσωπικής Κινητικότητας μεριμνά, ώστε σε πεζόδρομο ή πεζοδρόμιο, να διασφαλίζεται ελεύθερη όδευση πεζών χωρίς εμπόδια τουλάχιστον πλάτους ενάμιση (1,5) μέτρου∙ | | |
|  |  | | |  | | |
|  |  | | | (γ) κινείται έχοντας σε παράλληλη πορεία στα αριστερά του άλλο ή άλλους χρήστες Συσκευής Προσωπικής Κινητικότητας ή ποδηλάτη· | | |
|  |  | | |  | | |
|  |  | | | (δ) ρυμουλκεί ή ωθεί οποιοδήποτε αντικείμενο το οποίο δεν προορίζεται εκ κατασκευής να ρυμουλκείται ή να ωθείται από Συσκευή Προσωπικής Κινητικότητας· | | |
|  |  | | |  | | |
|  |  | | | (ε) ρυμουλκείται από άλλο όχημα, μηχανοκίνητο ή μη. | | |
|  |  | | |  | | |
|  |  | | | (στ) χρησιμοποιεί τη Συσκευή Προσωπικής Κινητικότητας σε πλατεία ή πεζόδρομο, εκτός εάν τούτο επιτρέπεται ρητά με την τοποθέτηση από τον οικείο δήμο ή κοινότητα ειδικού προς τούτο σήματος τροχαίας· | | |
|  |  | | |  | | |
|  |  | | | (ζ) χρησιμοποιεί τη Συσκευή Προσωπικής Κινητικότητας στο οδόστρωμα δρόμου στον οποίο βρίσκεται αναρτημένο σήμα τροχαίας το οποίο καθορίζει μέγιστη επιτρεπόμενη ταχύτητα πέραν των τριάντα (30) χιλιόμετρα ανά ώρα, εκτός εάν διασχίζει δρόμο ο οποίος ενώνει επιτρεπόμενους χώρους διακίνησης. | | |
|  |  | | |  | | |
|  |  | | | (η) μεταφέρει οποιοδήποτε αντικείμενο τοποθετημένο σε ή κρεμάμενο από οποιοδήποτε σημείο της Συσκευής Προσωπικής Κινητικότητας, το οποίο εμποδίζει ή είναι δυνατό να εμποδίζει την ασφαλή χρήση της ή εκθέτει ή είναι δυνατό να εκθέτει σε κίνδυνο τον χρήστη αυτής ή άλλους επιβαίνοντες σε αυτή ή τους λοιπούς χρήστες του δρόμου. | | |
|  |  | | |  | | |
|  |  | | | (6) Η χρήση της Συσκευής Προσωπικής Κινητικότητας κατά τη χρονική περίοδο μεταξύ της δύσης και ανατολής του ήλιου επιτρέπεται εφόσον βρίσκονται σε λειτουργία φανοί, όπως αυτοί καθορίζονται δυνάμει των διατάξεων των παραγράφων (β) και (γ) του εδαφίου (1) του άρθρου 8Α. | | |
|  |  | | |  | | |
|  |  | | | (7) Οδηγός μηχανοκίνητου οχήματος οποιασδήποτε κατηγορίας και οποιουδήποτε είδους ή μεγέθους λαμβάνει μέτρα προστασίας των χρηστών Συσκευής Προσωπικής Κινητικότητας, εφαρμοζόμενων κατ’ αναλογία των διατάξεων του παρόντος Νόμου αναφορικά με την προστασία των ποδηλατών.». | | |
|  |  | | | | | |
| Τροποποίηση του άρθρου 27 του βασικού νόμου. | 7. Το άρθρο 27 του βασικού νόμου τροποποιείται με την προσθήκη, αμέσως μετά το εδάφιο (6) αυτού, των ακόλουθων νέων εδαφίων: | | | | | |
|  |  | | | | | |
|  | «(7). Πρόσωπο το οποίο- | | | | | |
|  |  | | | | | |
|  | (α) | | είναι ιδιοκτήτης Συσκευής Προσωπικής Κινητικότητας ή ο γονέας ή ο ασκών τη γονική μέριμνα ανήλικου προσώπου ηλικίας κάτω των δεκατεσσάρων (14) ετών και δεν έχει λάβει όλα τα αναγκαία μέτρα για να αποτρέψει τη χρήση Συσκευής Προσωπικής Κινητικότητας από το εν λόγω ανήλικο πρόσωπο, κατά παράβαση των διατάξεων της πρώτης επιφύλαξης του εδαφίου (1) του άρθρου 4Α· | | | |
|  |  | |  | | | |
|  | (β) | | είναι ιδιοκτήτης Συσκευής Προσωπικής Κινητικότητας ή ο κατά νόμον υπεύθυνος για τη διαχείριση και/ή φύλαξη Συσκευής Προσωπικής Κινητικότητας και δεν έχει λάβει όλα τα αναγκαία μέτρα για να αποτρέψει τη χρήση Συσκευής Προσωπικής Κινητικότητας από πρόσωπα ηλικίας κάτω των δεκατεσσάρων (14) ετών, κατά παράβαση των διατάξεων της δεύτερης επιφύλαξης του εδαφίου (1) του άρθρου 4Α· | | | |
|  |  | |  | | | |
|  | (γ) | | χρησιμοποιεί Συσκευή Προσωπικής Κινητικότητας σε μη επιτρεπόμενο χώρο διακίνησης κατά παράβαση των διατάξεων των εδαφίων (2) και (3) του άρθρου 4Α ή χρησιμοποιεί Συσκευή Προσωπικής Κινητικότητας πάνω στο οδόστρωμα δρόμου στον οποίο βρίσκεται αναρτημένο σήμα τροχαίας το οποίο καθορίζει μέγιστη επιτρεπόμενη ταχύτητα πέραν των τριάντα (30) χιλιομέτρων ανά ώρα, εκτός από την περίπτωση κατά την οποία διασχίζει δρόμο ο οποίος ενώνει επιτρεπόμενους χώρους διακίνησης, κατά παράβαση της παραγράφου (ζ) του εδαφίου (5) του άρθρου 13Α· | | | |
|  |  | |  | | | |
|  | (δ) | | χρησιμοποιεί Συσκευή Προσωπικής Κινητικότητας σε οποιοδήποτε αυτοκινητόδρομο ή σε δρόμο ταχείας κυκλοφορίας, κατά παράβαση των διατάξεων του εδαφίου (6) του άρθρου 4Α· | | | |
|  |  | |  | | | |
|  | (στ) | | χρησιμοποιεί Συσκευή Προσωπικής Κινητικότητας η οποία εκ κατασκευής δύναται να αναπτύξει ή με την οποία αναπτύσσει ταχύτητα πέραν των είκοσι (20) χιλιομέτρων ανά ώρα, κατά παράβαση των διατάξεων της παραγράφου (α) του εδαφίου (2) του άρθρου 8Α· | | | |
|  |  | |  | | | |
|  | (ζ) | | αναπτύσσει, κατά τη χρήση Συσκευής Προσωπικής Κινητικότητας σε πλατεία ή πεζόδρομο καθοριζόμενο ως επιτρεπόμενο χώρο διακίνησης σύμφωνα με τις διατάξεις του εδαφίου (3) του άρθρου 4Α, ταχύτητα πέραν των δέκα (10) χιλιομέτρων ανά ώρα, κατά παράβαση της παραγράφου (β) του εδαφίου (2) του άρθρου 8Α· | | | |
|  |  | |  | | | |
|  | (η) | | οδηγεί μηχανοκίνητο όχημα οποιασδήποτε κατηγορίας και οποιουδήποτε είδους ή μεγέθους, χωρίς να λαμβάνει μέτρα προστασίας έναντι των χρηστών Συσκευής Προσωπικής Κινητικότητας, κατά παράβαση των διατάξεων του εδαφίου (7) του άρθρου 13Α· | | | |
|  |  | |  | | | |
|  | διαπράττει αδίκημα και, σε περίπτωση καταδίκης του, υπόκειται σε χρηματική ποινή που δεν υπερβαίνει τα χίλια ευρώ (€1.000) ή σε ποινή φυλάκισης για χρονικό διάστημα που δεν υπερβαίνει τους τρεις (3) μήνες ή και στις δύο αυτές ποινές. | | | | | |
|  |  | | | | | |
|  | (8) Πρόσωπο το οποίο- | | | | | |
|  |  | | | | | |
|  | (α) κατασκευάζει και/ή συναρμολογεί και/ή εισάγει και/ή πωλεί και/ή διαθέτει με οποιοδήποτε τρόπο Συσκευή Προσωπικής Κινητικότητας η οποία προορίζεται να χρησιμοποιείται σε επιτρεπόμενους χώρους διακίνησης και δεν έχει μεριμνήσει, ώστε η εν λόγω συσκευή να διαθέτει τον ελάχιστο εξοπλισμό, κατά παράβαση του εδαφίου (3) του άρθρου 8Α. | | | | | |
|  |  | | | | | |
|  | (β) δεν τηρεί τις προβλεπόμενες διαδικασίες κατά την πώληση ή άλλη διάθεση της Συσκευής Προσωπικής Κινητικότητας, κατά παράβαση του εδαφίου (4) του άρθρου 8Α. | | | | | |
|  |  | | | | | |
|  | (γ) είναι διαχειριστής ή εργαζόμενος ή ο κατά νόμο υπεύθυνος εταιρείας ενοικίασης και κυκλοφορίας Συσκευών Προσωπικής Κινητικότητας και δεν τηρεί τους όρους της άδειας ενοικίασης και κυκλοφορίας Συσκευών Προσωπικής Κινητικότητας και/ή παραβιάζει τις διατάξεις των εδαφίων (5), (7), (9) ή (10) του άρθρου 8Α, | | | | | |
|  |  | | | | | |
|  | διαπράττει αδίκημα και, σε περίπτωση καταδίκης του, υπόκειται σε χρηματική ποινή που δεν υπερβαίνει τις πέντε χιλιάδες ευρώ (€5.000) ή σε ποινή φυλάκισης για χρονικό διάστημα που δεν υπερβαίνει τους έξι (6) μήνες ή και στις δύο αυτές ποινές. | | | | | |
|  |  | | | | | |
|  | (9) Πρόσωπο το οποίο κατά τη χρήση Συσκευής Προσωπικής Κινητικότητας- | | | | | |
|  |  | | | | | |
|  | (α) δε συμμορφώνεται με τις ενδείξεις των σημάτων τροχαίας και των φωτεινών σηματοδοτών τροχαίας που ρυθμίζουν την τροχαία κίνηση οχημάτων, μηχανοκίνητων και μη, κατά παράβαση του εδαφίου (1) του άρθρου 13Α. | | | | | |
|  |  | | | | | |
|  | (β) κινείται εκτός της καθορισμένης λωρίδας διακίνησης, κατά παράβαση του εδαφίου (2) του άρθρου 13Α. | | | | | |
|  |  | | | | | |
|  | (γ) δεν συμμορφώνεται με σήματα και υποδείξεις αστυνομικού ο οποίος ρυθμίζει την τροχαία κίνηση ή προσώπου που ρυθμίζει την τροχαία κίνηση σε διάβαση πεζών έξω από σχολείο, κατά παράβαση της παραγράφου (β) του εδαφίου (3) του άρθρου 13Α. | | | | | |
|  |  | | | | | |
|  | (δ) δεν διατηρεί αυξημένη την προσοχή του όταν κινείται σε επιτρεπόμενους χώρους διακίνησης όπως αυτοί καθορίζονται στο εδάφιο (2) του άρθρου 4Α,, κατά παράβαση της παραγράφου (γ) του εδαφίου (3) του άρθρου 13Α. | | | | | |
|  |  | | | | | |
|  | (ε) δε δίδει προτεραιότητα στη διέλευση πεζού ο οποίος κινείται ή έχει εκδηλώσει έγκαιρα την πρόθεσή του να κινηθεί σε διάβαση πεζών, πλατεία ή πεζόδρομο ή διασταυρώνει ποδηλατόδρομο ή ποδηλατολωρίδα, κατά παράβαση της παραγράφου (ε) του εδαφίου (3) του άρθρου 13Α. | | | | | |
|  |  | | | | | |
|  | (στ) δεν καταβάλλει κάθε δυνατή προσπάθεια για διευκόλυνση των πεζών, ιδιαίτερα παιδιών, που κινούνται στον ίδιο επιτρεπόμενο χώρο διακίνησης, κατά παράβαση της παραγράφου (στ) του εδαφίου (3) του άρθρου 13Α. | | | | | |
|  |  | | | | | |
|  | (ζ) μεταφέρει οποιοδήποτε πρόσωπο ως επιβάτη στη Συσκευή Προσωπικής Κινητικότητας, κατά παράβαση εδαφίου (5) του άρθρου 4Α. | | | | | |
|  |  | | | | | |
|  | (η) δεν εκδηλώνει έγκαιρα και εμφανώς την πρόθεση του με το κατάλληλο για κάθε περίπτωση σήμα χεριού, κατά παράβαση του εδαφίου (4) του άρθρου 9Α. | | | | | |
|  |  | | | | | |
|  | (θ) σταθμεύει, τοποθετεί ή εγκαταλείπει τη Συσκευή Προσωπικής Κινητικότητάς σε ποδηλατολωρίδα, ποδηλατόδρομο, ποδηλατοδιάδρομο ή οδόστρωμα δρόμου, κατά παράβαση της παραγράφου (α) του εδαφίου (5) του άρθρου 13Α. | | | | | |
|  |  | | | | | |
|  | (ι) σταθμεύει, τοποθετεί ή εγκαταλείπει τη Συσκευή Προσωπικής Κινητικότητας σε πλατεία, πεζόδρομο ή πεζοδρόμιο, κατά τρόπο που εμποδίζει ή είναι δυνατό να εμποδίζει την ελεύθερη διακίνηση πεζών, ποδηλατών, ατόμων με αναπηρίες ή άλλων χρηστών Συσκευών Προσωπικής Κινητικότητας, κατά παράβαση της παραγράφου (β) του εδαφίου (5) του άρθρου 9Α. | | | | | |
|  |  | | | | | |
|  | (ια) κινείται έχοντας σε παράλληλη πορεία στα αριστερά του άλλο χρήστη Συσκευής Προσωπικής Κινητικότητας ή ποδηλάτη, κατά παράβαση της παραγράφου (γ) του εδαφίου (5) του άρθρου 13Α. | | | | | |
|  |  | | | | | |
|  | (ιβ) ρυμουλκεί ή ωθεί οποιοδήποτε αντικείμενο το οποίο δεν προορίζεται εκ κατασκευής να ρυμουλκείται ή να ωθείται από Συσκευή Προσωπικής Κινητικότητας, κατά παράβαση της παραγράφου (δ) του εδαφίου (5) του άρθρου 9Α. | | | | | |
|  |  | | | | | |
|  | (ιγ) ρυμουλκείται από άλλο όχημα, μηχανοκίνητο ή μη, κατά παράβαση της παραγράφου (ε) του εδαφίου (5) του άρθρου 13Α. | | | | | |
|  |  | | | | | |
|  | (ιδ) μεταφέρει οποιοδήποτε αντικείμενο τοποθετημένο σε ή κρεμάμενο από οποιοδήποτε σημείο της Συσκευής Προσωπικής Κινητικότητας,κατά παράβαση της παραγράφου (η) του εδαφίου (5) του άρθρου 9Α. | | | | | |
|  |  | | | | | |
|  | (ιε) δεν μεριμνά, ώστε να βρίσκονται σε λειτουργία φανοί, κατά παράβαση του εδαφίου (6) του άρθρου 9Α, | | | | | |
|  |  | | | | | |
|  | (ιστ) δεν φέρει κατάλληλα προσδεδεμένο προστατευτικό κράνος κατά παράβαση των εδαφίων (4) και/ή (5) του άρθρου 4Α· | | | | | |
|  |  | | | | | |
|  | διαπράττει αδίκημα και, σε περίπτωση καταδίκης του, υπόκειται σε χρηματική ποινή που δεν υπερβαίνει τα χίλια ευρώ (€1.000).». | | | | | |
|  |  | | | | | |
| Τροποποίηση του βασικού νόμου με την προσθήκη του νέου άρθρου 28Α. | 8. Ο βασικός νόμος, τροποποιείται με την προσθήκη, αμέσως μετά το άρθρο 28 αυτού, του ακόλουθου νέου άρθρου: | | | | | |
|  |  | | | | | |
|  | «Αστυνόμευση αναφορικά με τις Συσκευές Προσωπικής Κινητικότητας. | | | | 28Α.-(1) Η ρύθμιση της διακίνησης ποδηλάτων και Συσκευών Προσωπικής Κινητικότητας δυνάμει των διατάξεων του παρόντος Νόμου τυγχάνει αστυνόμευσης από μέλη της Αστυνομίας, από εξουσιοδοτημένους τροχονόμους δήμων ή κοινοτήτων ή/και άλλα εξουσιοδοτημένα από το δήμο ή κοινότητα πρόσωπα:  Νοείται ότι, ο Διευθυντής του Τμήματος Ηλεκτρομηχανολογικών Υπηρεσιών ή εξουσιοδοτημένος εκπρόσωπός του, δύναται να γνωματεύσει σχετικά με μηχανολογικά ή ηλεκτρολογικά θέματα που αφορούν τις Συσκευές Προσωπικής Κινητικότητας, μετά από αίτημα του Αρχηγού Αστυνομίας ή της δημοτικής ή κοινοτικής αρχής.» | |
|  |  | | | | | |
| Έναρξη της ισχύος του παρόντος Νόμου. | 10.-(1) Με την επιφύλαξη του εδαφίου (2), ο παρών Νόμος τίθεται σε ισχύ από την ημερομηνία δημοσίευσής του στην Επίσημη Εφημερίδα της Δημοκρατίας. | | | | | |
|  |  | | | | | |
|  | (2) Τα εδάφια (1), (2), (3) και (4) του άρθρου 8Α, το οποίο περιλαμβάνεται στο άρθρο 4 του παρόντος Νόμου, τίθενται σε ισχύ την 1η Μαρτίου 2023. | | | | | |
|  |  | | | | | |

Αρ. Φακ.: 23.01.063.053-2022

ΑΔ/ΧΧ